שיחה:אימון מוחי

message: שלום לכולם, אני מציעה לשנות את השם של הערך ל"אימון מוחי". קודם כל משום שלא קיים ערך כללי כזה ושנית משום שהערך הזה לא מדבר רק על למידה, אלא גם על קשב זיכרון ועוד (למעשה בעיקר על ההשפעה של אימון קשבי על יכולות אקדמאיות של ADHD - ולא על כלל האוכלוסייה). מה שקצת מבלבל. לדעתי יהיה יותר נכון לכתוב על אימון מוחי באופן כללי ועל שיפור הלמידה כאחת המטרות שלו (כמו שיפור הקשב ושיפור התפקוד בחיי היום יום). חשוב גם להפריד בין אימון כללי לאימון לאוכלוסיות או בעיות מיוחדות... מה דעתכם? Chenspec - שיחה 07:51, 10 בנובמבר 2012 (IST)
replies: text: אני מסכימה איתך בהחלט, הגיע הזמן לעשות סדר בערך הזה, הכולל תבנית שכתוב כבר זמן רב, ולהפכו מספציפי לכללי. לדעתי הבסיס צריך להיות הערך האנגלי Brain fitness (משום מה כל הבינוויקי שם מפנים לנוירופסיכולוגיה, מוזר...), אם כי צריך להתייחס אל מה שכתוב בו בזהירות כי יש תבנית עריכה בראשו. כל מה שייכתב כאן צריך להיות מבוסס על מחקרים, כמובן.

text: במקביל צריך לזכור שקיים הערך התעמלות המוח - לדעתי הערך צריך לעסוק רק בחברה בעלת שם זה, כמתואר בערך האנגלי, וכדאי לנסחו מחדש, להעביר אותו לשם התעמלות מוח (חברה), ולהפוך את "התעמלות מוח" להפנייה לכאן.

text: אנסה לסייע בכך בהמשך, ואשמח אם תוכלי לעזור. תודה על היוזמה, Ravit - שיחה 10:11, 10 בנובמבר 2012 (IST)
replies: text: :אכן "Brain fitness" נראה מתאים. תוכלי לשנות את השם? (אני לא יודעת איך...)  בנוגע להתעמלות המוח, אכן יש לשנות את השם ולהדגיש שזו שיטה של חברה מסויימת. כדאי גם לשים לזה תווית של קצרמר כי מה שכתוב שם זה רק שזה קיים וטרם הוכח מחקרית... זה גם קצת שונה מאימון מוחי "קלאסי" כי לפי מה שכתוב שם המטרה היא ליצור תנועה מוטורית שתעודד אינטגרציה כלשהי במוח, אבל לא בנייה של מיומנות ספציפית (כמו זיכרון או תשומת לב לפרטים). זה קצת יותר דומה לטאי צ'י נראה לי - הרעיון של מודעות ושליטה על הגוף כדי לשפר את הרוח/הכרה. בכל מקרה לא מזיק לעשות לזה קישור ב"ראו גם" של אימון מוחי.  צריך לעשות הפרדה גם בין אימון מוחי לביופידבק ונוירופידבק (שלא מצאתי לו ערך) - למרות שניתן לשלב בין השיטות האלו מדובר על דברים שונים. Chenspec - שיחה 12:02, 10 בנובמבר 2012 (IST)
thread_title:  שינוי השם ל"אימון מוחי" 

message: שלום לכולם, אני רוצה להמליץ על המאמר אימון מוחי באמצעות משחקי מחשב לרשימת הקישורים החיצוניים של הערך. לדעתי הוא מאוד מתאים, אבל משום שאני כתבתי אותו אני לא בהכרח האדם הכי אובייקטיבי לקבוע זאת . לשיקולכם. תודה Chenspec - שיחה 22:26, 26 בדצמבר 2014 (IST)
replies: text: לא רואה סיבה שלא, נתקלתי במאמר במהלך שיטוטיי באתר פסיכולוגיה עברית ועמדתי לעשות זאת בעצמי בהזדמנות. הוספתי. תודה וכל הכבוד על כתיבת המאמר! Ravit - שיחה 11:20, 27 בדצמבר 2014 (IST)
thread_title:  המלצה על מאמר 

message: ביצעתי עריכה מקפת של הערך ובעקבות כך הורדתי גם את הבקשה לשכתוב/תיקון. מרבית מהנכתב בגרסה הקודמת לא היה מבוסס על מחקרים שפורסמו בכתבי עת רלוונטים. אבנר - שיחה 20:22, 28 ביוני 2015 (IDT)
replies: text: הי אבנר, תודה על המאמץ שהשקעת בשיפור הערך והסרת הבקשה לשכתוב. עברתי על ההבדלים בין הגרסאות ונראה שהוסר הרבה מידע שלדעתי חשוב כולל מקורות וקישורים טובים. כדי לא להעריך אשתדל להתייחס לעיקרי הדברים:  בפסקת הפתיח - המטרה של האימון המוחי אינה "לשנות את הביוכימיה של המוח" המטרה היא שיפור בתפקוד הקוגניטיבי. השינוי הביוכימי הוא פשוט מה שמאפשר את תהליך הלמידה והוא מתרחש בכל תהליך למידה אחר (כי ככה נבנה הזיכרון, ראה קידוד (זיכרון)) לכן אינו ייחודי לאימון המוחי. האימון המוחי גם לא מיועד לעצור או למנוע ירידה בתפקוד הקוגניטיבי, משום שלמיטב ידיעתי אין דרך למנוע או לעצור שיטיון, מה שכן בהחלט נראה שניתן לעקב או לצמצם את הפגיעה שלה באופן משמעותי ואחת הדרכים לעשות זאת היא דרך אימון מוחי.  מעבר לזאת, הוחסרה ההתייחסות לתחום החינוך והמיומנויות האקדמיות ששם יש לאימון המוחי תפקיד מאוד משמעותי. כלומר, היכולת לשפר יכולות קוגניטיביות היא המטרה והיא יכולה גם לסייע גם במצבים שבהם יש פגיעה בתפקוד וגם במצבים שבהם אין פגיעה. כמו שאימון ספורטיבי יכול לשפר את הכושר גם של אנשים ללא בעיות פיזיולוגיות.  אם הבנתי נכון כל המקורות הקודמים הוחלפו בשניים חדשים - מדוע?, היו שם מקורות ממקומות מאוד מהימנים כמו Nature, האוניברסיטה הפתוחה, מגמות, Child neuropsychology וכו' דבר דומה קרה גם בקישורים החיצוניים, אשמח לשמוע על סמך מה נעשתה הבחירה. הסתייגות אחת היא המקור של עבודת גמר, שכמו שהיה כתוב שם בעייתי כי הוא לא נגיש לציבור - אני לא יודעת מה הנוהל במקרים כאלו אבל אם זה הקריטריון אז אותו באמת אפשר להוריד.  הפרק של "נוירופידבק" באמת לא קשור, כי באימון מוחי לא עושים משוב של מדדים פיזיולוגים. הייתי מעבירה אותו כקישור ל"ראו גם" ואת התוכן לערך הרלוונטי. או לחלופין מכניסה בפתיח משפט הבהרה שמתאר את ההבדלים, כי אנשים נוטים להתבלבל בניהם.  מה דעתך? Chenspec - שיחה 08:40, 30 ביוני 2015 (IDT)
replies: text: :הי חן. סליחה על העיכוב בתשובה. כששכתבתי את הערך מצאתי לנכון להבחין בין הפרסומים הלא-אקדמים בתחום והפרסומים האקדמים מהחמש שנים האחרונות. הפרסומים הלא-אקדמים מתיימרים לעצור או למנוע ירידה בתפקוד הקוגניטיבי. אני מסכים איתך שאין דרך לעשות זאת. בנוגע לעיכוב או לצמצום, שני המאמרים שציטטתי מטילים גם זאת בסימן שאלה גדול. עד כמה שאני מבין יש גם ספק רב בנוגע ליכולת לשפר יכולות קוגניטיביות בתחום החינוך. הוספתי פסקה קצרה שמציינת שזהו עוד תחום שבו האימון המוחי מתרחש. אשמח לשמוע את דעתך ולקרוא מחקרים סותרים. בנוגע למקורות, חשוב לדעתי להביא מקורות עדכניים. המאמר של Nature מ-2004 העלה השערה שהופרכה בחלקה במאמר מ-2010 שפורסם שם, על כן לא הזכרתי אותו. במקרה של עבודות הגמר זה לא עבר שיפוט עמיתים ולכן לא יכול להחשב כמקור מהימן. יתר המקורות הם ברובם שניוניים וכן הסרתי אותם.  הוספתי את נוירופידבק ל"ראו גם". תיקנתי  גם את המטרה של האימון המוחי וכתבתי שזה נעשה באמצעות שינוי הביוכימיה של המוח. על אף שאין בכך דבר ייחודי, כמו שאת כותבת, אולם זה מוזכר בפרסומים רבים. אני יודע שערכתי שינוי דרמטי בערך ועל כן אני שמח על הדיאלוג כאן וכמובן שאפשר, לתקן, לשנות ולהרחיב. אבנר - שיחה 10:32, 2 ביולי 2015 (IDT)
replies: text: ::מגניב, אני אעבור על זה לאט לאט ונראה לי שעדיף לפתוח פסקה חדשה לכל נושא כי כמו שאמרת היו הרבה שינויים  Chenspec - שיחה 10:11, 3 ביולי 2015 (IDT)
replies: text: :::בשמחה. קראתי את הגרסה הקודמת שוב, אני סבור שחלק גדול ממה שנכתב שם לא היה נכון או רלוונטי אבל אשמח לדון בכך. שבת שלום, אבנר - שיחה 10:35, 3 ביולי 2015 (IDT)
thread_title:  עריכה מקפת 

message: נכון לעכשיו התעמלות המוח (פרוייקט) מוצג כשיטה של אימון מוחי, אבל כמו נוירופידבק שעושה דברים דומים - זו שיטה אחרת. אני לא מאוד מתמצאת בה אבל למיטב הבנתי עיקר הפעילות היא מוטורית והתרגילים הם תנועתיים. האימון המוחי מתרגל באופן ישיר את המיומניות הספציפיות שהוא אמור לחזק, כלומר כדי לתרגל תשומת לב לפרטים עוסקים בתשומת לב לפרטים. הייתי מחזירה את זה ל"ראו גם" יחד עם נוירופידבק, או פותחת תת פרק בסוף הערך שמדבר על שיטות נוספות/דומות/מקבילות ומבהיר בדיוק את ההבדלים בין כל אחת (אולי אפילו ערך ראשי של פיתוח קוגניטיבי???). Chenspec - שיחה 12:35, 3 ביולי 2015 (IDT)
replies: text: ההצעה שלך של תת-פרק שמסביר את ההבדלים נשמעת לי רעיון מצוין :-) אבנר - שיחה 13:35, 4 ביולי 2015 (IDT)
replies: text: :יצרתי את תת הפרק בערך הראשי יותר של קוגניציה - פיתוח קוגניטיבי וקישרתי לפתיח. אפשר לעשות את אותו הדבר בכל שאר השיטות שמוזכרות שם ולהוסיף דברים אם צריך Chenspec - שיחה 15:34, 4 ביולי 2015 (IDT)
replies: text: ::אני קצת מבולבל, כי לא נכון לתרגם קוגניציה כהכרה, עדיף להשאיר זאת קוגניציה. זה דיון ששייך לשם, אבל את הפרקים על מיומנויות קגנטיביות ופיתוח קוגנטיבי צריך להעביר למיומנויות למידה.  אבנר - שיחה 17:54, 4 ביולי 2015 (IDT)
replies: text: ::: חחח... בקשר להכרה/קוגניציה לא רק אתה מבולבל, זה בסדר  תראה אם אתה יכול לעזור לנו בבלאגן שניסינו לסדר בדיון הזה. בקשר למיומנויות למידה - זה לא אותו דבר כמו מיומנויות קוגניטיביות למרות שיש חפיפה מסוימת בניהן. מיומנויות קוגניטיביות זה דבר רחב יותר שלא מתמקד רק בתפקוד האקדמי, מתייחס יותר למיומנויות חשיבה עם כי גם קוגניציה וחשיבה זה לא בדיוק אותו דבר.... Chenspec - שיחה 20:31, 4 ביולי 2015 (IDT)
thread_title: התעמלות המוח - הבדל מאימון מוחי

message: הפסקה הזו הושמטה כמעט לגמרי והיא מסבירה את כל המנגנון שעליו מתבסס האימון המוחי ולכן היא מאוד חשובה לדעתי. אולי יש לשנות את השם לאופן הפעולה או הליך. אמנם חלק מהכתוב בה מוזכר בערכים אחרים אבל באופן מאוד מפוזר שקשה לקשר בינו לבין האימון המוחי. היו שם קישורים לערכים רלוונטיים ומקורות אקדמיים שתומכים בדברים - אני בעד לשחזר, אל אם יש בעייה עם מקור או משפט ספציפיים ואז אפשר לערוך בהתאם Chenspec - שיחה 12:41, 3 ביולי 2015 (IDT)
replies: text: הסיבה שאני חושב שפסקה זו אינה במקומה היא: 1. היה שם הסבר על תכונת הפלסטיות של מערכת העצבים. אני חושב שעדיף להפנות לערך. 2. לאימון מוחי אין השפעה מוכחת על המוח...  אבנר - שיחה 13:21, 4 ביולי 2015 (IDT)
thread_title: החזרת הפסקה - השפעת ההתנסות על מבנה המוח

message: אני חושבת שההגדרה הקודמת "אימון מוחי הוא תרגול של אזורים שונים במוח על ידי התמודדות ממוקדת עם משימות הדורשות הפעלה יעילה של אזורים אלו. " הייתה טובה. 
# לא מדובר ב"שיטות" זה פשוט תרגול של מיומנויות קוגניטיביות - כמו שכתבתי קודם, נוירופידבק והתעמלות מוח הם דברים אחרים שאולי כדי לכלול תחת ערך על של "פיתוח קוניטיבית".
#  שינוי הביוכימיה של המוח אומנם נכון במידה מסויימת, אבל לא מדוייק ויכול להטעות - זה נשמע כמו משהו פולשני או תרופתי, בעוד שההשפעה של האימון המוחי על המוח היא עקיפה דרך מנגנוני הלמידה והפלסטיות של מערכת העצבים (לכן חשוב גם להחזיר את הפסקה שמסבירה את זה). שוב - השינוי הביוכימי אינו מייחד את האימון המוחי (זה נכון לכל פעולה של למידה ופיתוח מיומנות) אבל התרגול החוזר של מיומנויות קוגניטיביות כן.
מה דעתכם? Chenspec - שיחה 12:49, 3 ביולי 2015 (IDT)
replies: text: מה דעתך שהפתיחה תהיה"אימון מוחי הוא תרגול של אזורים שונים במוח על ידי התמודדות ממוקדת עם משימות הדורשות הפעלה יעילה של אזורים אלו. הההשפעה של האימון המוחי על המוח היא עקיפה דרך מנגנוני הלמידה והפלסטיות של מערכת העצבים". אבנר - שיחה 13:30, 4 ביולי 2015 (IDT)
replies: text: : אחלה - עדכנתי Chenspec - שיחה 15:07, 4 ביולי 2015 (IDT)
thread_title: הגדרת אימון מוחי

message: כרגע יש התייחסות מאוד מרכזית כבר בפסקת הפתיחה לנושא של ירידה בתפקוד הקוגניטיבי ושינויים תלויי גיל, הסבר על כישורים נוירו פסיכולוגיים ומיומנויות אקדמיות צומצם למשפט בודד. לדעתי זה יוצר רושם שגוי שהאימון המוחי הוא שיטה כושלת לריפוי דמנציה, מה שהוא כלל לא מתיימר להיות בזמן ששלל השימושים שלו מוזנחים. אני חושבת שצריך לעשות פרק של "שימושים" ולכל אחת מהאפשרויות האלו לתת תת פרק. כמובן שאת המקור הבעייתי של עבודת הגמר והמידע המיוחס לו כדי להוריד כמו שהסכמנו קודם, עם זאת יש שם מספקי מקורות טובים שתומכים בדברים. אשמח לעשות עריכה ראשונית של הפרק הזה כדי שנוכל להמשיך לעבוד עליו ביחד Chenspec - שיחה 12:55, 3 ביולי 2015 (IDT)
replies: text: ממה שקראתי זו אכן שיטה כושלת וכל השימושים הללו מוטלים בספק. אשמח לקרוא שלא כך הוא. לא מצאתי ממצאים אימפיריים במקורות. אבנר - שיחה 13:25, 4 ביולי 2015 (IDT)
thread_title: שימושים

message: בנוגע למקורות ולקישורים
# עבודת גמר לתואר שני - אפשר להוריד כי לא נגיש לציבור
# פסיכולוגיה עברית היא אתר מקצועי מאוד שמוכר לצורך כתיבה אקדמית - לדעתי אין בעיה להשתמש בו
# הרצאות של TED הן בדרך כלל איכותיות מאוד ואני לא רואה בעיה להשתמש בהן כקישור חיצוני
# מכון מופ"ת הוא אחד המובילים בארץ בטכנולוגיה ולמידה לכן קישור חיצוני להרצאה מכנס שלהם נראה לי תורם ואיכותי.
# בהקשר הזה מס"ע הוא אתר של מופת והתכנים שם עוברים סינון יפה בדרך כלל. הקישור הספציפי שהיה שם הוא של המחלקה לחינוך ופסיכולוגיה - האוניברסיטה הפתוחה והדברים שם מגובים במקורות אקדמיים. 
עם כל שאר המקורות אני לא רואה בעיה כשלעצמם, למען הסר ספק - פה אני מתייחסת רק לאיכות המקורות ולא לתכנים (זה בפסקאות האחרות). בקשר למקורות החדשים, אני לא בטוחה שהם סותרים את הקודמים כי אימון מוחי לא מתיימר לרפא אלצהיימר ולא מתיימר לחזק מיומנויות שלא תורגלו באופן ישיר - כמו בכל למידה מידת ההכללה תלויה באופן ניכר בתיווך וביישום של הנלמד במצבים שונים. 
בלי שום קשר, אם מתחילים לפרט על מחקרים ספציפיים כדאי לפתוח זה פרק של "מחקר". אבל אני לא בטוחה כמה צריך את הפירוט הזה, לדעתי המסקנות הן שחשובות ומי שרוצה לדעת בדיוק כמה נבדקים היו יכול ללכת למקור ולהרחיב את הדעת (זה הרי התפקיד של הערות השוליים לא?). יש המון מחקרים בנושא ופירוט ההליך והשיטה של כל אחד מהם יכול להתיש את הקורא Chenspec - שיחה 13:19, 3 ביולי 2015 (IDT)
replies: text: המקורות החדשים סותרים את הקודמים ולכן הורדתי אותם. אלו מקורות שניוניים מכיוון שלא מובאים בהם ממצאים אימפיריים. לאחר שנסכים על התכנים אין בעיה להעשיר את הערך עם מקורות מסוג זה. אבנר - שיחה 13:34, 4 ביולי 2015 (IDT)
thread_title: מקורות וקישורים חיצוניים

message: אוקי, מרפרוף ראשוני מאמר הקונצנזוס נראה משובח ביותר. אני גם מבינה יותר טוב עכשיו למה אתה מתכוון ובהחלט חושבת שיש להקדיש לכך פרק בערך. מה שהם אומרים פה זה דבר מורכב.
* מצד אחד כל פעילות המעוררת מאמץ מנטאלי סביב מיומנות מסוימת תגרום לשינויים במנגנונים הנוירולגיים התומכים בה - Any mentally effortful new experience, such as learning a language, acquiring a motor skill, navigating in a new environment, and, yes, playing commercially available computer games, will produce changes in those neural systems that support acquisition of the new skill
* מצד שני מכאן ועד ההבטחות השיווקיות הכוזבות למניעת דמנציה, העלאת מנת המשכל השגת זיכרון מושלם וכו' הדרך עוד ארוכה - The consensus of the group is that claims promoting brain games are frequently exaggerated and at times misleading
כלומר, כן - האימון המוחי עושה את העבודה הצנועה שהוא נועד לעשות. אבל... לא - הוא לא נועד או מסוגל לעשות את מה שהחברות המסחריות אומרות שהוא יעשה כדי למכור יותר. או כמו שכתוב במאמר - In commercial promotion, these small, narrow, and fleeting advances are often billed as general and lasting improvements of mind and brain.
 לאור ההצפה של תכנות/משחקים/אפליקציות מסחריות שמשווקות באופן מטעה כמוצרים שמעלים את התפקוד הקוגניטיבי הכללי, אני גם רואה צורך להבהיר את הדברים בצורה מסודרת. עם זאת, חשוב להדגיש שקיומו של פרסום כוזב על דברים שהאימון המוחי לא מיועד או מתיימר לעשות, לא אומר שהוא לא עומד במטרות הצנועות יותר של שיפור ממוקד ביכולת הספציפית המתורגלת. הדוגמה הכי טובה שעולה לי לראש כרגע, היא מצב בו יתחילו לשווק ויטמין C כמוצר פלא שמונע כל אפשרות להידבק ממחלות הנגרמות עקב חיידקים או ווירוסים. כמובן שזה לא נכון, אבל זה לא אומר שוויטמין C חסר חשיבות או השפעה ביחס לתפקוד של המערכת החיסונית. 
 יש לי עוד כמה מאמרים שמותחים ביקורת על החברות המסחריות ועל המידע המטעה שהן מציגות לציבור לצרכים שיווקיים. זה משהו שבאמת מציק לאנשי המקצוע שעוסקים בתחום אשר מודעים הן ליתרונות והן למגבלות של הכלי. עד עכשיו לא ראיתי התייחסות ממוקדת ומאורגנת לזה, לכן אני מאוד שמחה שהמאמר הזה נכתב מאמר ובהחלט צריך לתת מקום לסוגיה הזו.  אוכל לשבת על זה קצת ולראות מה יוצא - מה דעתך? Chenspec - שיחה 16:27, 4 ביולי 2015 (IDT)
replies: text: מאמר הקונצנזוס אומר אפילו משהו דרמטי יותר. האימון המוחי לא עומד גם במטרות הצנועות של שיפור ממוקד ביכולת הספציפית המתורגלת.  על כן חשוב להבהיר זאת כבר בפסקת הפתיחה. אבנר - שיחה 17:44, 4 ביולי 2015 (IDT)
replies: text: :קודם כל חשוב להדגיש שהמאמר הזה מתייחס רק להקשר של הנמכה קוגניטיבית באוכלוסייה מתבגרת - הוא בכלל לא מזכיר את כל השימושים האחרים שהושמטו מהערך ולכן אי אפשר להסיק עליהם דבר ממנו. אם יש בעייה עבור אוכלוסייה מסויימת או שימוש מסויים נראה לי שעדיף לציין את זה בפרק הרלוונטי ולא כמאפיין כללי וגורף בפתיח. בנוסף, כשהוא מדבר על הראיות הבעייתיות זה בקשר לשיפור הכללי והרחב באינטיליגנציה ובתפקוד היום יומי there is little evidence that playing brain games improves underlying broad cognitive abilities, or that it enables one to better navigate a complex realm of everyday life, רוב המלל מתייחס לסתירה של זה (ושנינו מסכימים שבצדק). אבל... שים לב שלשיפור במיומנויות הספציפיות הם התייחסו רק במשפט או שניים (שאחד מהם הבאתי קודם) זה לא הנושא העיקרי של המאמר והם לא שוללים את זה. המסר שלהם הוא לא להגזים, להציג את הדברים כפי שהם ולהמשיך לחקור Chenspec - שיחה 20:40, 4 ביולי 2015 (IDT)

text: :עוד נקודה שצריך לשים לב אליה היא שהמאמר מתייחס לתכנות מסחריות שנועדו לשימוש בייתי ללא איש מקצוע. איש המקצוע הוא בדיוק זה שאמור לעשות את ההתאמה בין האדם לתכנית העבודה ולעדכן אותה על פי ההתקדמות. הוא גם זה שאמור לעשות את התיווך והיישום בהקשרים אחרים שמעודד את יכולת ההכללה. זה קצת כמו להשוות חוברת עבודה על לוח הכפל לשיעור פרטי באותו הנושא. ככל שחוברת העבודה תהיה מוצלחת היא לא יכולה להחליף איש מקצוע, עם זאת איש מקצוע יכול לשפר את השיעור אם הוא משתמש בה ככלי בצורה יעילה. על הנושא הזה הם לא דיברו בכלל במאמר Chenspec - שיחה 23:05, 6 ביולי 2015 (IDT)
replies: text: ::האם תוכלי להביא עדויות אימפיריות להשפעה מוצלחת של האימון? אבנר - שיחה 10:20, 7 ביולי 2015 (IDT)
replies: text: ::: "השפעה מוצלחת" תלוייה בהגדרה של הצלחה. כמו שהם כתבו אין עדויות לכך שאימון מוחי מעלה אינטיליגנציה או מונע דמנציה כי הוא לא עושה את זה. על העקרונות הנוירולוגיים טיפוליים שעומדים מאחורי האימון המוחי יש המון מידע - כלומר ההשפעה של התנסות חוזרת על המבנה המוחי והפלסטיות של מערכת העצבים שמאפשרת למידה. עכשיו השאלה מה אתה מתרגל, כמה ואיך. בדרך כלל זה קורה באופן ספונטני מתוך ההתנסות של האדם בסביבה. האימון המוחי פושט עושה את זה באופן מסודר וממוקד יותר. בהחלט יש מחקרים שמראים שיפור במיומנויות קוגניטיביות בעקבות תרגול ואת ההשפעות הנלוות האפשריות שלהן. יש גם תנאים מסוימים שצריכים להתקיים כדי שזה יהיה מוצלח וגם הם מתוארים בספרות - לא כל תוכנה יכולה לשפר כל מיומנות בכל צורת שימוש. המקורות הקודמים הציגו תמונה ראשונית ובהחלט אשמח להרחיב עליהם ולהציג את המורכבות של הנושא כולל היתרונות, החסרונות, הבעייתיות במסרים שיווקיים מטעים והחשיבות של איש מקצוע מיומן בהתאמה, תיווך ויצירת הכללה. כלומר, מדובר בכלי שההשפעה שלו תלויה באופן השימוש. כמו שרכישת הליכון כשלעצמה לא תעלה את הכושר הגופני אם לא הולכים עליו מספיק וכמו שהדרכה של איש מקצוע יכולה לייעל את השימוש בו בצורה משמעותית. צריך גם לדעת את המגבלות של הכלי, למשל גם שימוש מיטבי בהליכון לא יכול ללמד את האדם שחייה. האם זה אומר שההליכון הוא "לא מוצלח"? נראה לי שהרעיון ברור כבר, בכל מקרה הרבה זמן לא ישבתי על הספרות של זה ואשמח גם לחפש מאמרים יותר עדכניים Chenspec - שיחה 11:16, 7 ביולי 2015 (IDT)
replies: text: ::::המקורות הקודמים הציגו את נושא הפלסטיות של מערכת העצבים ואת נושא הלמידה אבל לא את השפעת האימון המוחי. אבנר - שיחה 12:22, 7 ביולי 2015 (IDT)
replies: text: :::::זה כי אימון מוחי הוא תהליך של למידה - רכישה או פיתוח של מיומנות, במקרה הזה קוגניטיבית. בכל מקרה אני חושבת שהבנתי מה מטריד אותך, אבהיר את הדברים בערך עצמו ואוסיף מקורות חדשים. ייקח לי קצת זמן כי זה הרבה עבודה, אבל נראה לי שאחרי זה הדברים יראו אחרת ואם צריך כמובן שנמשיך את הדיון Chenspec - שיחה 15:11, 7 ביולי 2015 (IDT)
thread_title: פערים בין ההשפעה הריאלית של האימון המוחי לבין הצהרות שיווקיות של חברות מסחריות

message: שאלה לי, הרבה מחקרים על גיל הזהב מתארים את הנבדקים שלהם כ"Older Adults". כרגע השתמשתי ב"אנשים מבוגרים", אבל אני חוששת שזה לא מספיק מבחין מ"בוגרים" שהם כל מי שסיימו את תהליך ההתבגרות, כלומר גילאי 20 +. יש לכם רעיון יותר מוצלח? Chenspec - שיחה 20:36, 7 ביולי 2015 (IDT)
replies: text: זקנים? אבנר - שיחה 20:57, 7 ביולי 2015 (IDT)
replies: text: :כן אבל... לא יפה... Chenspec - שיחה 21:44, 7 ביולי 2015 (IDT)
thread_title: איך לתרגם "Older Adults"?

message: שלום לכולם, סיימתי את הסבב הראשון של עדכון הערך. לשמחתי זה היה הרבה יותר קל ומהיר ממה שציפית, בעיקר כי התפרסמו הרבה מאמרים טובים לאחרונה. יש עוד הרבה מאמרים שטרם הגעתי אליהם מפאת חוסר זמן ועוד הרבה מידע להכניס בהמשך. אני מפסיקה עכשיו בעיקר כי נראה לי שהדברים כבר קיבלו בסיס נאה ואין טעם להשאיר את תבנית העבודה לאורך זמן רב מידי , מה דעתכם? Chenspec - שיחה 21:38, 11 ביולי 2015 (IDT)
thread_title: עדכון הערך במקורות ספרותיים חדשים

message: שלום עורכים יקרים,
מצאתי קישור חיצוני אחד או יותר באימון מוחי שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.ted.com/talks/daphne_bavelier_your_brain_on_video_games.html נמצא כקישור שבור. מומלץ להוסיף https://web.archive.org/web/20131120192032/http://www.ted.com/talks/daphne_bavelier_your_brain_on_video_games.html לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 16:41, 19 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022) 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://portal.macam.ac.il/ArticlePage.aspx?id=1223&referer=useJsHistoryBak נמצא כקישור שבור. מומלץ להוסיף https://web.archive.org/web/20150707212519/http://portal.macam.ac.il/ArticlePage.aspx?id=1223&referer=useJsHistoryBak לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 20:30, 28 באפריל 2024 (IDT)
thread_title:  נמצאו קישורים חיצוניים שצריכים תיקון (אפריל 2024)